પોલીસે તપાસ કરતાં મૃતક યુવતીનું નામ અમીબહેન અશોકભાઇ સોલંકી (ઉંં.વ.ર૯, રહે. શિવકેદાર એપાર્ટમેન્ટ, ચાંદલોડિયા તળાવ પાસે, ચાંદલોડિયા) હોવાનું જાણવા મળ્યું હતું. યુવતીએ ધાબા પરથી પડતું મૂકીને આપઘાત કર્યાની સ્થાનિકોમાં ચર્ચા જાગી હતી, જોકે કોઇ પણ વ્યકિતએ આ ઘટના નજરે જોઇ નથી તેમજ નીચે પડવાનો અવાજ પણ સાંભળ્યો નથી. યુવતીની અન્ય જગ્યાએથી લાશ મળતાં અનેક તર્ક-વિતર્ક સર્જાયા છે. મૃતક અમીબહેને એક વર્ષ અગાઉ જ અશોકભાઇ સાથે પ્રેમલગ્ન કર્યાં હતાં.